

**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL LEIDIMO IMTI ILGALAIKĘ PASKOLĄ IR GARANTIJOS SUTEIKIMO**

2023 m. kovo 9 d. Nr. TS-40

Kazlų Rūda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos fiskalinės sutarties įgyvendinimo konstitucinio įstatymo 4 straipsnio 7 dalimi, Lietuvos Respublikos 2023 metų valstybės biudžetų ir savivaldybių biudžetų finansinių rodiklių patvirtinimo įstatymo 13 straipsnio 1 dalies 3 punktu, Lietuvos Respublikos akcinių bendrovių įstatymo 29 straipsnio 6 dalimi, Lietuvos Respublikos biudžeto sandaros įstatymo 10 straipsnio 1 dalies 5 punktu, Lietuvos Respublikos Vyriausybės 2004-03-26 nutarimu Nr. 345 patvirtintų Savivaldybių skolinimosi taisyklių 4.3 punktu, atsižvelgdama į UAB „Kazlų Rūdos šilumos tinklai“ 2023-01-16 prašymą Nr.S-17 „Dėl pritarimo paskolos paėmimui“, 2023-01-16 prašymą Nr. S-18 „Dėl garantijos paskolai suteikimo“ ir į Kazlų Rūdos savivaldybės kontrolieriaus 2023-02-21 išvadą Nr. SĮ-2 Kazlų Rūdos savivaldybės taryba n u s p r e n d ž i a:

1. Leisti imti iki 250 000,- (du šimtai penkiasdešimt tūkstančių) eurų ilgalaikę paskolą iš palankiausias sąlygas pasiūlysiančios kredito įstaigos uždarajai akcinei bendrovei „Kazlų Rūdos šilumos tinklai“ Kazlų Rūdos savivaldybės tarybos 2022-09-26 sprendimu Nr. TS-217 „Dėl UAB „Kazlų Rūdos šilumos tinklai“ 2023–2025 metų geriamojo vandens tiekimo ir nuotekų tvarkymo veiklos ir plėtros plano tvirtinimo“ patvirtintam UAB „Kazlų Rūdos šilumos tinklai“ 2023–2025 metų geriamojo vandens tiekimo ir nuotekų tvarkymo veiklos ir plėtros planui įgyvendinti.

2. Suteikti iki 250 000,- (du šimtai penkiasdešimt tūkstančių) eurų garantiją uždarajai akcinei bendrovei „Kazlų Rūdos šilumos tinklai“ ilgalaikei paskolai gauti Kazlų Rūdos savivaldybės tarybos 2022-09-26 sprendimu Nr. TS-217 „Dėl UAB „Kazlų Rūdos šilumos tinklai“ 2023–2025 metų geriamojo vandens tiekimo ir nuotekų tvarkymo veiklos ir plėtros plano tvirtinimo“ patvirtintam UAB „Kazlų Rūdos šilumos tinklai“ 2023–2025 metų geriamojo vandens tiekimo ir nuotekų tvarkymo veiklos ir plėtros planui įgyvendinti.

3. Įgalioti Kazlų Rūdos savivaldybės administracijos direktorių pasirašyti garantijos dokumentus.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška